மங்லோட் தேசியப் பூங்கா

மங்லோட் தேசியப் பூங்கா (Manglot National Park) பாக்கித்தான் நாட்டிலுள்ள நான்கு மாகாணங்களில் ஒன்றான கைபர் பக்துன்வா மாகாணத்தில் உள்ளது. மங்லோட் வனவிலங்குப் பூங்கா என்ற பெயராலும் இப்பூங்கா அறியப்படுகிறது. இப்பூங்கா வனவிலங்குகளுக்கு இயற்கையான சரணாலயத்தை வழங்கும் வகையில் 1990 ஆம் ஆண்டு நிறுவப்பட்டது.  1,756 ஏக்கர் பரப்பளவில் மங்லோட் தேசியப் பூங்கா உள்ளது.  நவ்செராவின் நிசாம்பூரில் உள்ள சிந்து நதிக்கு அருகிலுள்ள மலை உச்சிகளும் சமவெளிப் பகுதியும் பூங்காவில் அடங்கும். 

தாவரங்கள்
மங்லோட் வனவிலங்கு பூங்காவின் தாவரங்களில் முதன்மையாக இருப்பது ஆலிவ் மரங்கள் அடங்கிய புதர்க்காடுகள் அடங்கும். அகாசியா மொடெசுட்டா, இயிசிபசு நம்மேலாரியா, ஓலியா கசுப்பிடேட், டியோடோனியா விசுகோசு மற்றும் மோனோதிகா பாக்சிஃபோலியா ஆகியவை பூங்காவில் உள்ள பிற முக்கிய தாவரங்களாகும்.
விலங்குகள்
பாலூட்டிகள்
இந்தியச் சிறுமான் அல்லது சிங்காரா மான், ஆக்சிசு மான்,  சாதாரண சிறுத்தை, ஓநாய், காட்டுப்பன்றி, நரி, முள்ளம்பன்றி மற்றும் முயல் ஆகிய பாலூட்டிகள் இங்கு உள்ளன.
ஊர்வன
பூங்காவில் பல்வேறு வகையான பாம்புகளும் காட்டுப் பல்லிகளும் உள்ளன.

பறவைகள்
மூன்று வகையான கௌதாரிகள், பாறைப் புறா, புறா மற்றும் பல்வேறு இனங்களைச் சேர்ந்த பல சிட்டுக்குருவிகள் இங்கு வாழ்கின்றன.

மேற்கோள்கள்

வெளி இணைப்புகள்
Wildlife Park at World Database on Protected Areas

பகுப்பு:பாக்கித்தானிய தேசியப் பூங்காக்கள்